[Page 1] 1 Phelippe de Courcelles, seigneur de Poillans et d'Auvillers, 2 conseillier escuier trenchant de monseigneur le duc de 3 Bourgogne et son bailli de Dijon, a tous le justiciers, 4 officiers et sergens de mondit seigneur et maitres, sur ce 5 requis, salut. Nous, pour certaines et justes causes, 6 avons prins, mis et receu, et par ces presentes prenons, 7 mettons et recevons en et soubz la bonne tuiction, 8 protection et especial sauvegarde de mondit seigneur et 9 a la notre Jehan le Regnardet et Anne sa femme, demeurans 10 a Dijon, ensemble tous leurs biens, prez, terres, maisons, possessions 11 et tenemens, leurs meisgnage et familiers. Si vous 12 mandons que ladicte sauvegarde vous signiffiez et publiez 13 a tous et en tous les lieux dont vous serez requis, 14 en deffendant a tous, de par mondit seigneur et nous, 15 que sur toutes les peines qu'ilz pourroient encourre 16 envers mondit seigneur et nous, a la personne ou aux 17 personnes des dessusnommez, leurs meisgnage et familiers, 18 ne mesfaccent ou procurent estre mesfait en quelque 19 maniere que ce soit, et les dessusnommez, leurs procureurs 20 ou certain commandement, tenez, gardez, maintenez et deffendez, 21 de par mondit seigneur et nous, envers et contre tous, de 22 tort, de force, d'armes, de puissance, d'oppression, injures, 23 violences manifestes, et de toutes autres nouvelletez indeues, 24 en toutes leurs justes saisines, possessions, drois, usaiges, 25 franchises et libertez esquelles vous les trouverez estre 26 ou avoir esté paisiblement et d'ancienneté, tant par eulx 27 comme par ceulx dont ilz ont cause. Et en signe de ladite 28 garde et afin que aucuns n'en puissent pretendre cause 29 d'ignorance, mectez, tenez et eslevez patemment les 30 brandons ou panonceaulx de mondit seigneur, armoyés 31 a ses armes, accoustumés de mectre en son duché de 32 Bourgogne en tel cas ou semblable, en et sur les biens, 33 possessions et tenemens des dessusnommez, dont vous serez 34 requis a la conservacion de leur bon droit seullement. 35 Et s'aucuns s'opposent au contraire premierement et avant tout 36 euvre, la chose contempcieuse et dont debat sera entre 37 lesdites parties prinse et mise realment et de fait [Page 2] 38 a la main de mondit seigneur comme souverain et a la notre, 39 sens prejudice desdites parties, mais au prouffit de celle 40 d'elles qui droit y aura, adjournons les opposants 41 ou opposant au commissaire par devant nous ou notre lieutenant 42 a certain jour et lieu competant pour dire et debatre 43 les causes de leursdites oppositions ou opposition, respondre, faire 44 procedures en oultre et avant aler son raison, en 45 certiffication souffisante de ce que fait en aurez, ces presentes 46 apres ung an nom vaillables. Donné le XXe jour 47 de mars, l'an mil IIIIc cinquante et trois. Ainsi 48 signé : P. Prevost. 49 A noble seigneur et saige monseigneur le bailli de 50 Dijon ou votre lieutenant, Guillaume Chambellan, 51 conseiller de mondit seigneur le duc et mayeur de la ville 52 et commune de Dijon, honneur et reverence. Plaise 53 vous savoir que nous avons receu votre mandement contenant 54 garde en forme commune, auquel ces noz presentes sont 55 actaichées, soubz le petit scel aux causes de notre court, 56 et icelluy avons baillié a Symon Laurent, sergent 57 de ladite maierie et le notre, pour le mectre a execucion 58 deue selon sa forme et teneur. Lequel nous a relaté 59 que par vertu et auctorité dudit votre mandement et a la 60 requeste de Jehan le Regnardet et Anne sa femme, 61 demeurans audit Dijon, impectrans d'icelli votre 62 mandement, l'an mil IIIIc cinquante et trois, le XXe jour 63 du mois de mars, icelly notre sergent a tenu garde 64 et maintenu, tient garde et maintient par ces presentes, 65 de par mondit seigneur et vous, lesdits impetrans en la 66 possession et saisine de deux pans de troilles qui sont 67 des le darrier de la maison neufve estant au 68 long du cours de Suzon, empres Jehan Masson, parcheminier, 69 d'une part, et le cours de Suzon d'autre part, ainsi 70 que iceulx deux pans se compourte du long et du large. [Page 3] 71 Et en signe de ladite garde et affin que aucun ou aucuns 72 ne la puissent ou doyent ingnorer, icelly notre sergent 73 a mis et planté en ladit maison ung pannonceaul 74 armoyé aux armes de mondit seigneur le duc accoustumé 75 mectre en son duché de Bourgogne en tel cas ou 76 semblable, a la conservacion du bon droit desdits impetrants 77 tant seulement. Et son exploit ainsi fait, icelluy 78 notre sergent a signiffié et fait sçavoir generalement 79 a tous et en especial audit Jehan Masson dessusnommé, 80 lequel ne dit riens au contraire, et depuis icelluy 81 Jehan Masson s'est venu exposé au commissaire, c'est assavoir 82 le XXVIe jour dudit mois de mars, et aussi 83 honnorable homme Jehan Rabustel, clerc, procureur 84 de la ville et commune de Dijon, le troisyesme jour 85 du mois d'avril, et pour ce en cas d'exposicion 86 premierement et avant tout euvre, la chose contempcieuse 87dont debat est entre lesdites parties prinse et mise 88 realment et de fait par notredit sergent a la main 89 de mondit seigneur le duc comme souverainne et a la votre, 90 sans prejudice desdites parties, mais au prouffit de 91 celles d'elles qui droit y aura, icelly notre sergent 92 a donné et assigné jour audit Dijon, par devant 93 vous ou votre lieutenant, c'est assavoir audit Jehan 94 Masson, au mercredi troisyesme jour du mois d'avril 95 prouchenement venant, et audit Jehan Rabustel, procureur 96 que dessus, au samedi XIIIe jour dudit mois d'avril apres 97 ensuigant, pour dire et debatre la cause de 98 leurs oppositions, repondre sur ce, proceder en oultre et 99 aller avant selon raison. Et ce a la relacion de 100 notredit sergent nous certiffions estre vray par cesdites 101 presentes, faites et données soubz notredit petit scel 102 cy mis, l'an et jour dessusdiz. Ainsi signé : P. Coquenet. 103 Barbier. Par copie. [Page 4 : mention dorsale] Copie pour la ville de la garde Jehan le Regnardet au fait de certaines troilles au bout de la tannerie